open-index/open-wikipedia-markdown huggingface dataset:
Ηχώ των Σπορ

Η εφημερίδα ***Ηχώ των Σπορ*** κυκλοφόρησε στην Αθήνα το 1925, αποτελώντας μία από τις δύο χρονικά πρώτες με αμιγώς αθλητικό περιεχόμενο στην Ελλάδα. Άρχισε την έκδοσή της σε τρισεβδομαδιαία βάση (κάποιες φορές ανά δύο ημέρες), μετονομάστηκε σε *Σπορ και Ποδόσφαιρον*, στη συνέχεια έγινε *Τα Σπορ* και διέκοψε την κυκλοφορία της ως εβδομαδιαία το Σεπτέμβριο του 1926.

Εκδότες της υπήρξαν οι αδελφοί Οικονομόπουλοι με το Λεωνίδα Πτέρη, από τους ιδρυτές –σωστότερα επανιδρυτής– και πρόεδρος του ΓΣ Αμαρουσίου, επί μακρόν ανώτατο στέλεχος στο Σώμα Ελλήνων Προσκόπων (ΣΕΠ) και συνεργάτης άλλων αθλητικών εντύπων. Ανάμεσα σε αυτά, ξεχωρίζει ως ιδιοκτήτης-διευθυντής του μηνιαίου περιοδικού *Ο ΟΛΥΜΠΙΟΝΙΚΗΣ ΤΟΥ ΑΜΑΡΟΥΣΙΟΥ* (1924- ;), ενός από τα πρωτοπόρα ελληνικά.

Η ίδια η *Ηχώ των Σπορ* συγκαταλέγεται στην αρχική δεκάδα από την άποψη του έτους έναρξης κυκλοφορίας, με τα 8 παλαιότερα έντυπα να πρόκειται όλα για περιοδικά. Καταγράφεται ως η πρώτη *"τύπου εφημερίδος"* αθλητική έκδοση, παράλληλα με την επίσης τρισεβδομαδιαία *[[Τα Σπορ στην Ελλάδα]]* (διευθυντής ο Πτέρης, συνεργάτης ο Π. Οικονομόπουλος) και χωρίς να διευκρινίζεται ποια προηγήθηκε. 

Αιτία αναστολής κυκλοφορίας και των δύο σημειώνεται το περιορισμένο τότε ενδιαφέρον για το ποδόσφαιρο, επομένως παρά την ευρύτητα στον τίτλο τους, το συγκεκριμένο άθλημα θα κάλυπτε σημαντικό τμήμα της ύλης τους.

## Σημειώσεις


## Παραπομπές


## Πηγές
* Γιώργος Κουσουνέλος, *Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες*, Εκδόσεις Διόπτρα, Αθήνα 2004, ISBN 960-3642-57-6
* Παύλος Ν. Μανιτάκης, *100 χρόνια νεοελληνικού αθλητισμού • 1830-1930*, ιδιωτική έκδοση, Αθήνα 1962.

Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην αθλητικές εφημερίδες στην ελληνική γλώσσα
Κεράς ο Αργείος

Ο **Κεράς ο Αργείος** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Άργος, ο οποίος στέφθηκε νικητής στο αγώνισμα της πάλης κατά τους 120ους (300 π.Χ.) ολυμπιακούς αγώνες της αρχαιότητας. Αναφέρεται πως διέθετε εξαιρετική δύναμη και κατά την μαρτυρία του ιστορικού του 2ου αιώνα μ.Χ. Ευσέβιου της Καισαρείας ο Κεράς είχε ξεριζώσει τις οπλές μιας αγελάδας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (4ος αιώνας π.Χ.)
Ρόμπι Μπένσον

Ο **Ρόμπιν Ντέιβιντ Σιγκάλ** (, 21 Ιανουαρίου 1956 - ), γνωστός ως **Ρόμπι Μπένσον**, είναι Αμερικανός ηθοποιός, τραγουδιστής, σκηνοθέτης και δάσκαλος. Περισσότερο γνωστός είναι για τον ρόλο του στην ταινία της Disney, *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, στον ρόλο του Τέρατος.

Γεννήθηκε στο Ντάλας, και καταγόταν από εβραϊκή οικογένεια. Η μητέρα του ήταν η Φρέντα Ανν μία ηθοποιός και τραγουδίστρια, και ο πατέρας του Τζέρι Σιγκάλ, ο οποίος ήταν συγγραφέας. Ο Μπένσον μεγάλωσε στη Νέα Υόρκη και άλλαξε όνομα από την ηλικία των 10.

Ο Μπένσον έκανε το κινηματογραφικό του ντεμπούτο το 1967, σε την ταινία *[[Περίμενε μέχρι να νυχτώσει]]*, στην οποία όμως δεν έχει credit. Ακολούθως, το 1970 έκανε και το ντεμπούτο το στο Μπρόντγουεϊ, με το *[[The Rothschilds]]*. Επίσης, έχει υπάρξει καθηγητής σε τρία πανεπιστήμια: Πανεπιστήμιο της Νέας Υόρκης, Πανεπιστήμιο του Γιούτα και, τέλος, Πανεπιστήμιο Νότιας Καρολίνα.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί σκηνοθέτες
Κατηγορία:Αμερικανοεβραίοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Αλεξία Καλτσίκη

Η **Αλεξία Καλτσίκη** (Αθήνα, 9 Σεπτεμβρίου 1976) είναι Ελληνίδα ηθοποιός.

## Βιογραφία
Αποφοίτησε το 1998 από τη Δραματική Σχολή του Εθνικού Θεάτρου. Έχει συμμετάσχει σε ταινίες διάφορων σκηνοθετών αλλά ο σκηνοθέτης με τον οποίο συνεργάστηκε τις περισσότερες φορές ήταν ο Νίκος Παναγιωτόπουλος.

Το 2016 κέρδισε το Ειδικό Βραβείο του Πανοράματος Ευρωπαϊκού Κινηματογράφου και ήταν υποψήφια στα βραβεία της Ελληνικής Ακαδημίας Κινηματογράφου για το βραβείο Β' γυναικείου ρόλου στην ταινία Interruption.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Η όμορφη Antonia

Η ταινία με τίτλο **Η όμορφη Antonia** είναι Ιταλικής παραγωγής, έτους 1972, διάρκειας 79 λεπτών, του επονομαζόμενου είδους "ντεκαμερότικο", ήτοι ερωτικές-κωμικές ιστορίες βασισμένες σε μεσαιωνικούς θρύλους (Πρωτότυπος Ιταλικός τίτλος: La bella Antonia, prima Monica e poi Dimonia)

## Υπόθεση
Μια νέα και πανέμορφη κοπέλα, η Antonia, για να εκδικηθεί τον πατέρα της που την χώρισε από τον μεγάλο της έρωτα, μπαίνει σε μοναστήρι. Όμως, ο αγαπημένος της επανέρχεται ξανά στο προσκήνιο και προσπαθεί να την κάνει δική του για πάντα. 

## Συντελεστές
Πρωταγωνιστούν: Έντβιτζε Φένεκ, Piero Focaccia, Dada Gallotti, Riccardo Garrone, Malisa Longo, Luciana Turina, Umberto D'Orsi, Lucretia Love
## Παραπομπές

## Εξωτερικοί σύνδεσμοι
*

Κατηγορία:Ταινίες του 1972
Κατηγορία:Κομέντια σέξι αλ'ιταλιάνα
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Η Καυτή Πατάτα

Το ***Η Καυτή Πατάτα*** είναι μία ιταλική κωμική ταινία παραγωγής 1979, διάρκειας 99 λεπτών (Πρωτότυπος Ιταλικός τίτλος: ***La Patata Bollente***).

## Πλοκή
Ο Bernardo Mambelli (Renato Pozzetto), ένας νεαρός αριστερών πεποιθήσεων, που έχει το ψευδώνυμο «Γκάντι» (Renato Pozzetto), εργάζεται σε εργοστάσιο χρωμάτων. Μια νύχτα, βλέπει μια ομάδα νέο-Ναζί να βιαιοπραγεί εναντίον ενός ευαίσθητου νεαρού άνδρα, του Claudio (Massimo Ranieri). Τον σώζει και τον φέρνει στο σπίτι του, όπου μαθαίνει πως ο Claudio είναι ομοφυλόφιλος. Μην έχοντας πουθενά να πάει, ο Claudio αρχίζει να μένει στο σπίτι τού Bernardo, αλλά μια σειρά ξεκαρδιστικών παρανοήσεων, οδηγεί την κοπέλα του, την Maria (Edwige Fenech), στο συμπέρασμα ότι o «Γκάντι» το γύρισε σε… αδελφή. Ο Bernardo θα ανακαλύψει σύντομα πως πρέπει να χειριστεί μια κατάσταση σκέτη… «καυτή πατάτα»!

## Παραπομπές


Κατηγορία:Ταινίες του 1979
Κατηγορία:Ιταλόφωνες ταινίες
Κατηγορία:Πολιτικές σατιρικές ταινίες
Κατηγορία:Κομέντια αλ'ιταλιάνα
Κατηγορία:Ιταλικές ταινίες της δεκαετίας 1970
Hostel 2: Η Συνέχεια Της Παράνοιας

Η ταινία θρίλερ με τίτλο **Hostel 2: Η Συνέχεια Της Παράνοιας** είναι συμπαραγωγής Η.Π.Α. - Τσεχίας - Ιταλίας - Ισλανδίας - Σλοβακίας, έτους 2007, διάρκειας 94 λεπτών (Πρωτότυπος τίτλος: Hostel: Part II).

## Υπόθεση
Τρεις Αμερικανίδες που σπουδάζουν στην Ιταλία για το καλοκαίρι, μπλέκονται κατά λάθος σε μια θανάσιμη κατάσταση. Αναζητώντας έντονες εμπειρίες, καταλήγουν σε ένα παράνομο μυστικό κλαμπ με βασανιστήρια, όπου διεστραμμένοι πλούσιοι επιχειρηματίες πληρώνουν καλά για να ακρωτηριάζουν και να σκοτώνουν τα θύματά τους. Καθώς παλεύουν για την επιβίωσή τους, οι κοπέλες αρχίζουν να καταλαβαίνουν ότι έχουν μπλεχτεί σε μια οργάνωση που οι ρίζες της βρίσκονται πολύ βαθύτερα. Τα βασανιστήρια στην Ιταλία είναι μόνο ένας κρίκος από μια ζοφερή αλυσίδα βίας, που απλώνεται σε όλο τον κόσμο. Στην εν λόγω ταινία η Edwige Fenech παίζει τον ρόλο μιας καθηγήτριας σε Σχολή Καλών Τεχνών.

## Συντελεστές
Πρωταγωνιστούν: Lauren German, Heather Matarazzo, Bijou Phillips, Έντβιτζε Φένεκ

Σενάριο - Σκηνοθεσία: Eli Roth

## Παραπομπές


Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Τσεχόφωνες ταινίες
Κατηγορία:Σλοβακόφωνες ταινίες
Κατηγορία:Αμερικανικές θρίλερ ταινίες
Κατηγορία:Ταινίες σίκουελ
Κατηγορία:Ταινίες παραγωγής Lions Gate Entertainment
Κατηγορία:Ταινίες γυρισμένες στην Τσεχία
Κατηγορία:Ταινίες γυρισμένες στην Ισλανδία
Κατηγορία:Ταινίες γυρισμένες στο Μονακό
Κατηγορία:Ταινίες γυρισμένες στη Σλοβακία
Κατηγορία:Αμερικανικές ταινίες τρόμου
Περιοδικός Τύπος Α.Ε.

Ο **Περιοδικός Τύπος Α. Ε** ήταν εκδοτική εταιρεία η οποία είχε την έδρα της στην Καλλιθέα Αττικής.

## Σύντομο ιστορικό
Ο γνωστός δημοσιογράφος Στέλιος Ανεμοδουράς στις 2 Απριλίου του 1949 ίδρυσε την εταιρεία. Το 1952 ξεκίνησε η έκδοση του περιοδικού **[[Μικρός Ήρως]]**. Η έκδοση του συγκεκριμένου περιοδικού διακόπηκε στις 21 Απριλίου του 1967 απ τη Χούντα των Συνταγματαρχών. Την 1 Φεβρουαρίου του 1969 εκδόθηκε το περιοδικό **Μπλεκ** το οποίο απευθυνόταν σε αγόρια. Στις 6 Μαρτίου του 1973 κυκλοφόρησε το 1ο τεύχος του περιοδικού για κορίτσια **Κατερίνα**. Στις 2 Αυγούστου του 1978 κυκλοφόρησε το 1ο τεύχος του εβδομαδιαίου περιοδικού με σταυρόλεξα και παιχνίδια **Μήπως γνωρίζετε**. Το περιοδικό αυτό είχε το συγκεκριμένο τίτλο μέχρι τα τέλη Ιουνίου του έτους 1979 και απ' το 1ο τέχυχος του Ιουλίου εκείνου του έτους μετονομάστηκε σε **Γρίφος**. Στις 14 Σεπτεμβρίου του έτους εκείνου κυκλοφόρησε το 1ο τεύχος του εβδομαδιαίου περιοδικού σταυροξέξων και παιχνιδιών **Σάββατο**. Άλλα περιοδικά της εταιρείας ήταν τα εξής:
* **Σφίγγα**
* **Ο άσος των σταυρολέξων**
* **Γρίφος tv**
* **Λύσε το**
* **Τοπ Σκανδιναβικά**
* **Βέλος**
* **Καρέ**
* **Box**.
Σήμερα απ' τα περιοδικά αυτά κανένα δεν εκδίδεται. Άλλα περιοδικά τα οποία εξακολουθούν να εκδίδονται είναι:
* **Γρίφος των Διακοπών**
* **Σάββατο των Διακοπών**
* **Μίνι Γρίφος**
* **Γρίφος Συλλογή**
* **Γρίφος Σκανδιναβικά**
* **Γρίφος παζλ**
* **Γιγαντογρίφος**
* **Υπέρσταυρόλεξο**.
Επίσης η εταιρεία κάποια στιγμή απέκτησε τα δικαιώματα των περιοδκών **Κουίζ**, **Το Μολύβι** και **Μολύβι Έξτρα Σκανδιναβικά**, τα οποία εκδίδονταν από άλλες εταιρείες οι οποίες έκλεισαν. Μόλις απέκτυσε τα δικαιώματα των ανωτέρω περιοδικών, εξέδωσε και τα ακόλουθα:
* **Κουίζ των Διακοπών**
* **Κουίζ Συλλογή**
* **Μολύβι των Διακοπών**.

## Κλείσιμο της εταιρείας
Στις αρχές του 2009 η εταιρεία ξεκίνησε ν' αντιμετωπίζει πολύ σοβαρά οικονομικά προβλήματα, τα οποία όταν έφτασε το Πάσχα του έτους αυτού εντάθηκαν αντί να μειωθούν. Ως εκ τούτου την Πρωτομαγιά του έτους αυτού η εταιρεία κήρυξε πτώχευση κι έκλεισε οριστικά. Τα δικαιώματα των περιοδικών τα οποία εξέδιδε τα πήρε στην αρχή η νεοϊδρυθείσα εταιρεία **Εκτυπωτική Αττικής** και στη συνέχεια, μετά το κλείσιμο κι αυτής της εταιρείας, η εταιρεία **Black and White Εκδοτική** η οποία τα εκδίδει μέχρι σήμερα.

Κατηγορία:Εκδοτικοί οίκοι
Αντήνωρ ο Μιλήσιος

Ο **Αντήνωρ ο Μιλήσιος** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα του παγκράτιου κατά τους 118ους (308 π.Χ.) ολυμπιακούς αγώνες της αρχαιότητας. Αναφέρεται επίσης πως υπήρξε περιοδονίκης με παράλληλες νίκες στα Πύθια, Νέμεα και Ίσθμια, ενώ αργότερα έγινε επίτιμος πολίτης των Αθηνών.

Ο κωμικός ποιητής Μάχων ανέφερε πως είχε διατηρούσε σχέση με την εταίρα Μανία, κατά την ίδια περίοδο με τον ολυμπιονίκη Λεοντίσκο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Σέξυ Σοφερίνα

Η ταινία με τίτλο **Σέξυ Σοφερίνα** ιταλικής παραγωγής, έτους 1977, κωμωδία, διάρκειας 89 λεπτών (Πρωτότυπος τίτλος *Taxi Girl*).

## Υπόθεση
Η Marcella (Έντβιτζε Φένεκ) αναλαμβάνει το ταξί του πατέρα της, ο οποίος πέρασε στη σύνταξη, αφού της είναι δύσκολο να βρει μια δουλειά που να ταιριάζει σε μια καλλονή όπως αυτή. Μοιραία εισέρχεται σε έναν ανδροκρατούμενο κόσμο και έρχεται σε επαφή με άνδρες που την ποθούν, αλλά και με το έγκλημα στα περίχωρα της Ρώμης. Όλα αυτά μέσα από το πρίσμα της ιταλικής κωμωδίας της δεκαετίας του '70.

## Συντελεστές
Πρωταγωνιστούν: Έντβιτζε Φένεκ, Alvaro Vitali, Gerorge Hilton, Aldo Maccione, Michele Gammino, Gianfranco D'Angelo, Giacomo Rizzo

Σενάριο: Michele Massimo Tarantini, Francesco Milizia, Luciano Martino

Σκηνοθεσία:  Michele Massimo Tarantini

## Παραπομπές


Κατηγορία:Ταινίες του 1977
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες γυρισμένες στην Ιταλία
Ουμπάλντα, Γυμνή και Καυτή

Η ταινία με τίτλο **Ubalda, Γυμνή και Καυτή** είναι ταινία Ιταλικής παραγωγής, έτους 1972, διάρκειας 86 λεπτών, του επονομαζόμενου είδους "ντεκαμερότικο", ήτοι ερωτικές-κωμικές ιστορίες βασισμένες σε μεσαιωνικούς θρύλους (Πρωτότυπος Ιταλικός τίτλος: Quel Gran Pezzo Dell Ubalda Tutta Nuda E Tutta Calda).

## Υπόθεση
Στα χρόνια του Μεσαίωνα, ένας αδέξιος ιππότης επιστρέφει στο σπίτι του, όπου τον περιμένει η σύζυγός του. Αισθησιακή και όμορφη καθώς είναι,  προσελκύει πολλά αρσενικά που λιώνουν γι’ αυτήν. Όμως αυτός δεν είχε λόγους να ανησυχεί κατά την απουσία του, αφού της είχε φορέσει ζώνη αγνότητας, κι αυτός έχει μόνο το κλειδί. Τώρα λοιπόν είναι η ευκαιρία να του αποσπάσουν το κλειδί οι επίδοξοι εραστές και να την απολαύσουν κι εκείνοι… 

## Παραπομπές

## Εξωτερικοί σύνδεσμοι
*

Κατηγορία:Ταινίες του 1972
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Κομέντια σέξι αλ'ιταλιάνα
Περίοδος (αρχαίος αθλητισμός)

[thumb|Οι κύριες εορτές και ιερά στην [αρχαία Ελλάδα. Με πλαίσιο σημειώνονται οι πόλεις οι οποίες απάρτιζαν την περίοδο]]
Η **περίοδος** στην αρχαία Ελλάδα ήταν το χρονικό διάστημα εντός του οποίου διοργανώνονταν οι μεγαλύτερες αθλητικές διοργανώσεις, αυτές των Ολυμπιακών αγώνων, των Ίσθμιων, των Πύθιων, και των Νέμεων. Οι αθλητές οι οποίοι κατόρθωναν να γίνουν νικητές σε όλες τις διοργανώσεις της περιόδου ονομάζονταν *περιοδονίκες*. 

## Περιγραφή
Σε ύστερη χρονική περίοδο, άρχισαν να λογίζονται και τα Ηραία, τα Άκτια, τα Σεβαστά και τα Καπιτώλια, και έτσι ο αθλητής που κατόρθωνε να γίνει νικητής κατά την εκτεταμένη περίοδο ονομάζονταν *Περιοδονίκης Τέλειος*. Εξαίρεση αποτελεί ο αυτοκράτορας Νέρωνας ο οποίος τον 1ο αιώνα μ.Χ. αυτοανακηρύχθηκε *Παντονίκης*.

## Κατάλογος περιοδονικών

## Σημειώσεις


## Παραπομπές


Κατηγορία:Αθλητισμός της Αρχαίας Ελλάδας
Χαρουτιούν Μπογιατζιάν

Ο **Χαρουτιούν** **Μπογιατζιάν** (1915-2004)https://armenika.gr/politismos/157-zografiki/992-haroutiun-bodyan, Σμύρνη, Μικρά Ασία-Αθήνα) ήταν Αρμένιος-Έλληνας ζωγράφος.

## Βιογραφία
Σπούδασε στην Ανώτατη Σχολή Καλών Τεχνών της Αθήνας. Απόφοιτος του 1942, μαθήτευσε κοντά στον Σπυρίδωνα Βικάτο και τον Γιάννη Κεφαλληνό.

Με ακρίβεια και καθαρότητα δημιούργησε στην ζωγραφική του έναν τύπο-σύμβολο νέου κοριτσιού, ισορρoπώντας με ευαισθησία τον παλμό της μορφής και τη στατικότητα της τυποποίησης. Απέφυγε την επανάληψη του τύπου και στράφηκε σε ποικιλία θεμάτων (νεκρές φύσεις, τοπία, συνθέσεις εσωτερικών χώρων), όπου οι φόρμες και το φως ορίζονται μόνο από το χρώμα.

Με αδρές πινελιές κατανέμει στις συνθέσεις του τους χρωματικούς όγκους, έτσι ώστε μέσω της κάθετης, οριζόντιας και κυκλικής χειρονομιακής γραφής να προσδώσει κίνηση και δυναμισμό στο έργο του.

Έχει παρουσιάσει το έργο του σε ατομικές  (Χίλτον Αθηνών, 1966) και ομαδικές εκθέσεις (Πανελλήνιες 1957, 1965, 1969, 1971, 1973, 1975, "Gallery Svea" Στοκχόλμη 1965, Εθνική Πινακοθήκη ΕΠΜΑΣ 1986).

Έργα του βρίσκονται στη Συλλογή Μορφωτικού Ιδρύματος Εθνικής Τραπέζης (ΜΙΕΤ), στο Υπουργείο Πολιτισμού κ.α.

Έχει μεταφράσει αρμενική ποίηση και έχει ασχοληθεί με την επιμέλεια εκδόσεων.

Ήταν μέλος του Επιμελητηρίου Εικαστικών Τεχνών Ελλάδος.

## Βιβλιογραφία
* Γ. Πετρής, " Η έκθεση του Μπογιατζιάν  εφ. Η Αυγή,14 Απριλίου 1966.
* Ε. Βακαλό  εφ. Τα Νέα, 16 Απριλίου 1966.
* Βεατρίκη Σ, Πηλιάδη εφ. Αλλαγή 10 Μαΐου 1966.
* Λυδάκης, Λεξικό 1976.
* Βακαλό τ. Γ΄, 1983, σελ. 103.
* Σκαλτσά, 1990, σελ. 136.
* Λεξικό Ελλήνων Καλλιτεχνών ( Εκδόσεις Μέλισσα), σελ. 203

Κατηγορία:Αρμένιοι ζωγράφοι
Κατηγορία:Έλληνες ζωγράφοι του 21ου αιώνα
Κατηγορία:Έλληνες αρμενικής καταγωγής
Κατηγορία:Έλληνες ζωγράφοι του 20ού αιώνα
Παρράσιος του Λυκάονος

Ο **Παρράσιος ** ήταν γιος του Λυκάονος ή του Διός κατά την αρχαία ελληνική μυθολογία. Υπήρξε ήρωας της Αρκαδίας, ενώ ο γιος του, ο Αρκάς, έδωσε το όνομά του στην περιοχή. Ο Παρράσιος λέγεται ότι ίδρυσε στην περιοχή της Αρκαδίας την Παρρασία που πήρε και το όνομά του.

## Παραπομπές



Κατηγορία:Ήρωες της ελληνικής μυθολογίας
Κατηγορία:Μυθικοί βασιλείς της Αρκαδίας
Σωματείο Υποστήριξης Διεμφυλικών

μικρογραφία|Σωματείο Υποστήριξης Διεμφυλικών
Το **Σωματείο Υποστήριξης Διεμφυλικών** (ΣΥΔ) είναι ελληνική ΛΟΑΤΚΙ ακτιβιστική οργάνωση με έδρα την Αθήνα. Εστιάζει στα δικαιώματα των διαφυλικών και διεμφυλικών ατόμων (παρενδυτικών, τρανσέξουαλ, ερμαφρόδιτων και μεσοφυλικών ατόμων). Πρόεδρος του Σωματείου Υποστήριξης Διεμφυλικών είναι από το 2021 η πρότινος υποδιευθύντρια Άννα Απέργη Κωνσταντινίδη.

## Ακτιβιστική δράση
Τα κύρια αιτήματα του ΣΥΔ είναι:
* Νομική αναγνώριση ταυτότητας φύλου
* Άρση κάθε μορφής διάκρισης με βάση την ταυτότητα φύλου
* Κάλυψη από τα ασφαλιστικά ταμεία των διαδικασιών επαναπροσδιορισμού του φύλου

Επίσης το ΣΥΔ έχει εκπροσωπηθεί στις επιτροπές της Βουλής το 2013 και το 2014 με αφορμή το αντιρατσιστικό νομοσχέδιο, το 2015 με αφορμή το νομοσχέδιο για το σύμφωνο συμβίωσης και το 2016 στη νομοπαρασκευαστική επιτροπή του υπουργείου Δικαιοσύνης με σκοπό τη κατάρτιση σχεδίου νόμου για τη νομική αναγνώριση της ταυτότητας φύλου.
## Διαμάχες με άλλους φορείς
Το καλοκαίρι του 2014, το ΣΥΔ είχε αποφασίσει να συμμετέχει στο Αντιρατσιστικό Φεστιβάλ της Αθήνας (4,5,6 Ιουλίου 2014) με περίπτερο. Τελικά, συμμετείχε μόνο την πρώτη μέρα, αφού κατηγόρησε το φεστιβάλ πως είχε τοποθετήσει το περίπτερο του ΣΥΔ εσκεμμένα σε δυσπρόσιτο σημείο.

Επίσης, το σωματείο αποφάσισε να μη συμμετάσχει στο φεστιβάλ υπερηφάνειας της Αθήνας το 2015, κατηγορώντας τα μέλη της οργανωτικής επιστροπής του φεστιβάλ για τρανσφοβία. Την ίδια στάση κράτησε και για το φεστιβάλ υπερηφάνειας της Αθήνας του 2016.

## Δείτε επίσης
* Δικαιώματα ΛΟΑΤ στην Ελλάδα

## Παραπομπές

## Εξωτερικοί Σύνδεσμοι
Η ιστοσελίδα του ΣΥΔ

Κατηγορία:Δικαιώματα ΛΟΑΤ στην Ελλάδα
Κατηγορία:Μη κυβερνητικές οργανώσεις βασισμένες στην Ελλάδα
Πέιτζ Ο'Χάρα

Η **Πέιτζ Ο'Χάρα** (αγγλικά: *Paige O'Hara*, 10 Μαΐου 1956 - ) είναι Αμερικανίδα ηθοποιός, τραγουδίστρια και ζωγράφος. Η υποκριτική της καριέρα ξεκίνησε το 1982 στο Μπρόντγουεϊ, στο έργο *[[Show Boat]]*.  Το 1991, έκανε και το ντεμπούτο της στον κινηματογράφο, στον ρόλο της Μπελ, στην ταινία *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*. Με τις κριτικές να είναι ευνοϊκές σε αυτόν της τον ρόλο, η Ο'Χάρα, συνέχισε να ερμηνεύει τον χαρακτήρα και στις δύο επόμενες κυκλοφορίες της Disney: *[[Η Πεντάμορφη και το Τέρας 2: Τα μαγεμένα Χριστούγεννα]]* και *[[Η Πεντάμορφη και το Τέρας: Ο θαυμαστός κόσμος της Μπελ]]*, τα οποία κυκλοφόρησαν απευθείας-σε-βίντεο.

Το 2011 συμπεριλήφθηκε στη λίστα της Disney, Disney Legends. Ενώ το ίδιο έτος σταμάτησαν οι εμφανίσεις της ως Μπελ, καθώς η φωνή της είχε αλλάξει αρκετά, μετά από 20 χρόνια. Ωστόσο, συνεχίζει να ζωγραφίζει την Μπελ για την Disney, όπως επίσης και εμφανίσεις για την προώθηση προϊόντων της εταιρείας.

## Παραπομπές


## Εξωτερικοί σύνδεσμοι
* 
* 
* Paige O'Hara at the Disney Legends Website
* Paige O'Hara official website
* Q&A With Paige O'Hara

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί φωνής
Ιωάννης Μεϊμαράκης

Ο **Ιωάννης Μεϊμαράκης** (1911 - 10 Σεπτεμβρίου 1992), του Ευαγγέλου, ήταν Έλληνας δικηγόρος και πολιτικός.

## Βιογραφικά στοιχεία
Σπούδασε νομικά και ιδιώτευσε ως δικηγόρος. Εξελέγη βουλευτής Ηρακλείου στις εκλογές του 1963 με το κόμμα της ΕΡΕ.

Πατέρας του ήταν ο Ευάγγελος Μεϊμαράκης, δικηγόρος, που απεβίωσε στην Αθήνα στις 23 Αυγούστου 1967, και θείος του, αδερφός του πατέρα του, ο Βασίλειος Μεϊμαράκης, βουλευτής του Λαϊκού Κόμματος. Μητέρα του ήταν η Μαρία Μεϊμαράκη. Γιος τους είναι ο Βαγγέλης Μεϊμαράκης.

Ο Ιωάννης πέθανε σε ηλικία 81 ετών στην Αθήνα και κηδεύτηκε στις 11 Σεπτεμβρίου 1992, από τον ιερό ναό Αγίων Θεοδώρων, στο Πρώτο Νεκροταφείο Αθηνών.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την ΕΡΕ
Ρίτσαρντ Γουάιτ

Ο **Ρίτσαρντ Γουάιτ** (αγγλικά: *Richard White*, 4 9 1955 - ) είναι Αμερικανός ηθοποιός, τραγουδιστής της όπερας, και ηθοποιός φωνής, περισσότερο γνωστός ως ο Γκαστόν στην ταινία κινουμένων σχεδίων *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]* αλλά και για την τηλεοπτική σειρά *[[Disney's House of Mouse]]*. Εκτός από αυτά έχει παίξει και στο Μπρόντγουεϊ.

## Παραπομπές


## Εξωτερικοί σύνδεσμοι
*
*The San Diego Drama King - An Interview with Richard White
* http://www.emuck.com/archive/white.
* http://broadwayworld.com/people/Richard-White/
* http://community.seattletimes.nwsource.com/archive/?date=19911117&slug=1317752 
* http://www.seattleactor.com/news/modules.php?name=News&file=article&sid=722 

Κατηγορία:Βαρύτονοι
Κατηγορία:Αμερικανοί τραγουδιστές όπερας
Κατηγορία:Αμερικανοί ηθοποιοί φωνής
Αντώνιος Κακαράς

Ο **Αντώνιος Κακαράς** (12 Ιουνίου 1896 - 11 Ιουνίου 1967) ήταν Έλληνας ιατρός και πολιτικός, ο οποίος υπηρέτησε ως βουλευτής στην εκλογική περιφέρεια Εύβοιας.

## Βιογραφία
Γεννήθηκε στη Χαλκίδα το 1896 και ήταν γιος του Μιχαήλ Κακαρά, πολιτευτή και βουλευτή. Σπούδασε ιατρική στο Πανεπιστήμιο της Αθήνας και μετά στη Βιέννη. Εργάστηκε ως χειρουργός μαιευτήρας και γυναικολόγος. Το 1932 ανέλαβε διευθυντής σε ιδιωτική κλινική στη Χαλκίδα.

Αρχικά εξελέγη βουλευτής Ευβοίας με το Λαϊκόν Κόμμα το 1932, Χαλκίδας το 1933 και Ευβοίας το 1946 (αργότερα εντάχθηκε στο Νέον Κόμμα) και ως ανεξάρτητος στις εκλογές του 1950 (παραιτήθηκε στις 7 Ιουλίου 1951).

Στις δημοτικές εκλογές του 1951 εξελέγη Δήμαρχος Χαλκίδας και υπηρέτησε στη θέση αυτή από τις 15 Απριλίου 1951 ως τις 21 Νοεμβρίου 1954 και από τις 4 Δεκεμβρίου 1954 ως την 1η Ιανουαρίου 1956, οπότε παραιτήθηκε για να συμμετάσχει στις εκλογές του 1956.

Εξελέγη βουλευτής Εύβοιας με την ΕΡΕ το 1956 και επανεξελέγη ως ανεξάρτητος το 1958 και με την ΕΡΕ το 1961, το 1963 και το 1964.

Ο Κακαράς χρημάτισε υπουργός Υγιεινής στην κυβέρνηση Τσαλδάρη από τις 4 Νοεμβρίου 1946 ως τις 24 Ιανουαρίου 1947.

Πέθανε σε ηλικία 72 ετών το 1967 και κηδεύτηκε στη Χαλκίδα στις 11 Ιουνίου 1967. Ήταν παντρεμένος με τη Ζωή Τζιώτη και είχαν 4 παιδιά (3 γιους και 1 κόρη).

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Χαλκίδας
Κατηγορία:Έλληνες υπουργοί Υγιεινής
Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Δήμαρχοι Χαλκίδας
Zastava M93 Black Arrow

Το **M93 black arrow** (μαύρο βέλος) είναι ένα αντι-υλικό τυφέκιο 12,7 χιλιοστών ή .50 caliber που αναπτύσσεται και κατασκευάζεται από **Zastava Arms**.

Το *M93* έχει σχεδιαστεί με βάση το σύστημα Mauser, το οποίο κατά τη διάρκεια των εκατό χρόνων της μακράς ιστορίας στις μάχες, έχει αποδειχθεί ότι είναι ένα από τα πιο ακριβή και αξιόπιστα συστήματα τυφεκίων χειροκίνητου κλείστρου.

## Γενικά
Ο πρωταρχικός σκοπός αυτού του όπλου είναι η εξουδετέρωση μεγάλης απόστασης και μετά βίας ορατών στόχων και για αυτό τον σκοπό, παρέχεται μόνο με μία διόπτρα η οποία περιλαμβάνεται στο σετ του τυφεκίου (με μεγέθυνση 8x μέχρι 1.800 m). Ο προσαρμογέας της μπορεί να δεχτεί διόπτρες και άλλων τύπων και κατασκευαστών, επίσης.

Άλλες παραλλαγές αυτού του τυφεκίου δοκιμάστηκαν σε πολεμικές επιχειρήσεις στο Κοσσυφοπέδιο και στη Βόρεια Μακεδονία σε ακραίες συνθήκες.

## Σχεδίαση και Χαρακτηριστικά
Το τουφέκι *Zastava M93 Black arrow* είναι διαθέσιμο σε δύο εκδόσεις: 12,7×108 χιλιοστών και .50 BMG. Είναι τυφέκιο με χειροκίνητο κλείστρο, αερόψυκτο, τροφοδοτούμενο με γεμιστήρα και με σταθερό κοντάκι.

Ατομικά χαρακτηριστικά:

* Εξαιρετικά ισορροπημένο
* Κοντάκι με δύο ρυθμιστικά ελατήρια κραδασμών
* Φλογοκρύπτης που διευκολύνει της βολές (μειώνοντας την ανάκρουση κατά 62%)
* Κοντάκιο και χειροφυλακτήρας από πολυμερές, ενισχυμένο με υαλονήματα
* Ρυθμιζόμενος αναδιπλώμενος δίποδας
* Κλείδωμα κλείστρου - σύστημα Mauser
* Κοχλίωση που οδηγείται κατά όλου του μήκους της κίνησης του στον υποδοχέα
* Βαριά, πτυχωτή (ραβδωτή) κάννη για ακρίβεια και ακριβή διαδρομή βλήματος με μεγάλες ενεργητικές δυνατότητες.

## Χρήστες
Zastava M93
* 
* 
* 
* 
* 
* 
* 
*  Αγοράστηκε το 2014
* 22px Κουρδιστάν Σε χρήση από τις δυνάμεις των Πεσμεργκά

## Δείτε επίσης
* Zastava M76
* Zastava M91
* Zastava M07

## Παραπομπές


Κατηγορία:Τυφέκια
Τζέρι Όρμπακ

Ο **Τζερόμ Μπέρναρντ "Τζέρι" Όρμπακ** (αγγλικά: *Jerome Bernard "Jerry" Orbach*, 20 Οκτωβρίου 1935 - 28 Δεκεμβρίου 2004) ήταν Αμερικανός ηθοποιός και τραγουδιστής, ο οποίος περιγράφηκε μετά θάνατον ως ένας «από τους τελευταίους *bona fide* του Μπρόντγουεϊ και της τηλεόρασης», όπως επίσης και ένας «πολύπλευρος ηθοποιός του κινηματογράφου και του θεάτρου».  

Η επαγγελματική του καριέρα ξεκίνησε σε θέατρα της Νέας Υόρκης καθώς και σε Off-Broadway, όπου έπαιξε, μεταξύ άλλων, ρόλους όπως ο *El Gallo*, στο έργο *[[The Fantasticks]]* (1960),  και έγινε ο πρώτος ερμηνευτής που τραγούδησε το τραγούδι *[[Try to Remember]]*, επίσης ήταν ο πρώτος Μπίλι Φλιν στο έργο *Σικάγο* (1975-1977), αλλά και ο πρώτος Τζούλιαν Μουρ στο έργο *[[42nd Street (μιούζικαλ)|42nd Street]]* (1980 - 1985). Υπήρξε αρκετές φορές υποψήφιος για το βραβείο Tony, το οποίο όμως το κέρδισε μία φορά, για τον ρόλο του στο έργο *[[Promises, Promises]]* (1968-1972) ως Τσακ Μπάξτερ. 

Προς το τέλος της καριέρας του έπαιξε σε αρκετές γνωστές ταινίες σε δευτερεύοντες ρόλους, όπως στο *[[Τον λέγανε πρίγκιπα της πόλης]]* (1981), το *[[Dirty Dancing]]* (1987), το *[[Απιστίες και αμαρτίες]]* (1989), αλλά και στο *[[Η Πεντάμορφη και το Τέρας (ταινία, 1991)|Η πεντάμορφη και το τέρας]]*. Εκτός τούτων, έκανε και συχνές εμφανίσεις στην τηλεόραση, όπως στην τηλεοπτική σειρά *[[Η συγγραφέας ντετέκτιβ]]* (1985-1991). Ωστόσο, έλαβε πολλή δημοσιότητα στον ρόλο του ντετέκτιβ του NYPD, Λένι Μπρίσκο, στην τηλεοπτική σειρά *[[Νόμος και τάξη (τηλεοπτική σειρά)|Νόμος και τάξη]]* (1992-2004).

## Παραπομπές


## Εξωτερικοί σύνδεσμοι
* 
* 
* 
* Jerry Orbach obituary (''The Washington Post'')
* Biography and Interview from "Broadway;  The American Musical" 
* ''Law and Order Star Jerry Orbach Dies'' MSNBC
* Jerry Orbach Memorial, Richard Rodgers Theater, March 24, 2005

Κατηγορία:Νικητές βραβείου Tony
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Βιογραφία

[thumb|250px|Το βιογραφικό έργο ''[Βίοι Παράλληλοι*, έκδοση του 1727]]
Η *'βιογραφία*' είναι η λεπτομερής καταγραφή της ζωής ενός ατόμου. Σε αντίθεση με ένα [[βιογραφικό σημείωμα]], η βιογραφία παρουσιάζει την ιστορία της ζωής ενός ατόμου, συμπεριλαμβανομένων λεπτομερειών των εμπειριών του και ίσως ανάλυση της προσωπικότητας. Συνήθως οι βιογραφίες δεν είναι προϊόν μυθοπλασίας. Έργα σε διάφορα μέσα, από τη [[λογοτεχνία]] μέχρι τον [[κινηματογράφος|κινηματογράφο]], αποτελούν το είδος της βιογραφίας. Ένα από τα παλαιότερα έργα βιογραφιών ήταν οι *Βίοι Παράλληλοι* του [[Πλούταρχος|Πλούταρχου]], το 80 π.Χ.. Η πρώτη σύγχρονη βιογραφία, και η οποία επηρέασε σημαντικά την εξέλιξη του είδους, ήταν το έργο του [[Τζέιμς Μπόσγουελ]] *Η ζωή του Σάμουελ Τζόνσον'' (1791), βιογραφία του λεξικογράφου και λογίου Σάμιουελ Τζόνσον.

## Παραπομπές
Καϊνάν (γιος του Ενώς)

Ο **Καϊνάν**(Εβραϊκά: קֵינָן) ήταν βιβλικός πατριάρχης που αναφέρεται στο βιβλίο της Γενέσεως της Εβραϊκής Βίβλου. Ήταν γιος του Ενώς και εγγονός του Σηθ, γεννημένος όταν ο Ενώς ήταν 190 χρονών σύμφωνα με την Μετάφραση των Εβδομήκοντα. Έζησε 910 χρόνια και γέννησε τον Μαλελεήλ στα 170 του χρόνια, πάλι κατά τη μετάφραση των Ο'. Αν και στο Βιβλίο των Ιωβηλαίων αναφέρεται πως το όνομα της μητέρας του ήταν Νοάμ και της γυναίκας και αδερφής του Μουαλαλέθ, το συγκεκριμένο βιβλίο θεωρείται ψευδεπίγραφο και απόκρυφο από τις μεγαλύτερες εκκλησίες, συμπεριλαμβανομένης και της Ορθόδοξης.

Η Ορθόδοξη Εκκλησία τιμά τον **Καϊνάν** ως άγιο και εορτάζει τη μνήμη του την Κυριακή των Προπατόρων.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Μαλελεήλ

Ο **Μαλελεήλ** (εβραϊκά: *מַהֲלַלְאֵ*) ήταν πατριάρχης που αναφέρεται στην Εβραϊκή Βίβλο.

Ήταν γιος του Καϊνάν, που ήταν γιος του Ενώς, που ήταν γιος του Ιάρεδ και άλλων.

Εμφανίζεται στο Βιβλίο της Γενέσεως 5:12-17, και σύμφωνα μ’ αυτό έζησε 895 χρόνια, κάτι που τον τοποθετεί όγδοο στα ρεκόρ ασυνήθιστης μακροβιότητας που αναφέρονται για τους μετά τον Κατακλυσμό πατριάρχες της Βίβλου.

Κατοπινές αναφορές στον Μελελεήλ περιλαμβάνουν τα Α΄ Χρονικών 1:1, Ιωβηλαία 4:14–15 και Κατά Λουκά 3:37. Η πρώτη εκδοχή του ονείρου του Ενών στο Α΄Ενώχ 83 περιγράφει το όνειρο που είδε ο Ενώχ στο σπίτι του Μαλελεήλ, του παππού του, και το οποίο του εξηγεί ο Μαλαλεήλ.

Η Ορθόδοξη Εκκλησία τιμά τον Μαλελεήλ ως άγιο και εορτάζει τη μνήμη του την Κυριακή προ της Χριστού γεννήσεως ή Κυριακή των Προπατόρων.

*Ἑξῆς προκείσθω Μαλελεὴμ τῷ λόγῳ*.
*Υιὸς Καϊνᾶν, οὗ προεμνήσθη λόγος*.

## Δείτε επίσης
* Γενεαλογία του Ιησού

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Νεολαΐδας ο Φενεάτης

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20392%20BC,%20Olympia.%2097th%20Olympiad.jpg|μικρογραφία|[Στατήρας της Ολυμπίας της 97ης (392 π.Χ.) διοργάνωσης των αρχαίων ολυμπιακών αγώνων.]]
Ο **Νεολαΐδας ο Φενεάτης** (γιος του Προξένου, 5ος/4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Φενεό της Αρκαδίας, ο οποίος υπήρξε νικητής στο αγώνισμα της πυγμαχίας παίδων κατά τους 97ους (392 π.Χ.) ολυμπιακούς αγώνες της αρχαιότητας. Το άγαλμα του στην Ολυμπία βρισκόταν κοντά στον ναό της Ήρας δίπλα από αυτά του παλαιστή Σύμμαχου και του παλαιστή Αρχέδαμου, και των 2 Ηλείων στην καταγωγή, με τα αγάλματα όλων να έχουν φιλοτεχνηθεί από τον γλύπτη Άλυπο τον Σικυώνιο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (4ος αιώνας π.Χ.)
Η Γιατρίνα του 7ου σε Γυμνάσια

***Η γιατρίνα του 7ου σε γυμνάσια*** (Πρωτότυπος τίτλος: *La Soldatessa Alle Grandi Manovre*) είναι Ιταλικό-Γαλλική ταινία του 1978 του είδους της Κομέντια σέξι αλ'ιταλιάνα σε σκηνοθεσία Νάντο Τσίτσερο, ο οποίος έγραψε και το σενάριο με την συνεργασία του Φιορέντζο Φιορεντίνι. Πρωταγωνιστούν οι Ρέντσο Μοντανιάνι, Αλβάρο Βιτάλι, Έντβιτζε Φένεκ, Νίνο Τέρτσο, Τζιανφράνκο Ντ'Άντζελο, Λίνο Μπάνφι και Μικέλε Γκαμίνο.

## Πλοκή

Μια γοητευτική ειδικός στη σεξουαλική εγκληματολογία αποστέλλεται για να κάνει μια έρευνα στη ερωτική συμπεριφορά των στρατιωτών στον Ιταλικό Στρατό. Στο στρατόπεδο, όμως, η γοητευτική εγκληματολόγος ανακαλύπτει μια συνωμοσία που σκοπό έχει να σαμποτάρει όλο το δίκτυο τηλεπικοινωνιών του στρατού και, ενώ στην αρχή υποπτεύεται έναν αστείο στρατιώτη, τελικά ανακαλύπτει τον πραγματικό εγκέφαλο, που είναι πέρα από κάθε υποψία.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1978
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1980
Κατηγορία:Κομέντια σέξι αλ'ιταλιάνα
Η Γιατρίνα του 7ου Ξεσηκώνει το Πεντάγωνο

**Η Γιατρίνα του 7ου Ξεσηκώνει το Πεντάγωνο** είναι ταινία Ιταλικής παραγωγής, έτους 1977, κωμωδία, διάρκειας 87 λεπτών (πρωτότυπος ιταλικός τίτλος: *La Soldatessa Alla Visita Militare*).

## Υπόθεση
Η Eva, μια γοητευτική και χυμώδης γιατρός, κατατάσσεται ως εθελόντρια στο Στρατό. Με την άφιξή της στο στρατόπεδο που θα υπηρετήσει, ξεσηκώνονται, όχι μόνο όλοι οι στρατιώτες, αλλά και ο ίδιος ο συνταγματάρχης. Αναπόφευκτα λοιπόν, η καθημερινότητα όλων μέσα στο στρατόπεδο περιστρέφεται γύρω από την όμορφη Eva. 

## Συντελεστές
Πρωταγωνιστούν: Έντβιτζε Φένεκ, Alvaro Vitali, Ρέντσο Μοντανιάνι, Leo Gullotta, Michele Gammino, Mario Carotenuto, Tiberio Murgia

Σενάριο: Annie Albert, Nando Cicero, Francesco Milizia

Σκηνοθεσία: Nando Cicero

## Παραπομπές


## Εξωτερικοί σύνδεσμοι
*

Κατηγορία:Ταινίες του 1977
Κατηγορία:Ιταλικές κωμικές ταινίες
Κατηγορία:Ιταλικές ταινίες της δεκαετίας 1970
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Η Αστυνομικίνα Στο Τμήμα Ηθών

Ταινία Ιταλικής παραγωγής, έτους 1979, κωμωδία, διάρκειας 90 λεπτών, (πρωτότυπος ιταλικός τίτλος: *La Poliziotta Della Squadra Del Buon Costume*)

## Πλοκή
Μια πολύ δραστήρια αστυνομικίνα συλλαμβάνει κατά λάθος έναν συνάδελφό της σε μια πονηρή υπόθεση, αλλά μαθαίνει ότι γίνεται προϊστάμενός της στο Αστυνομικό Τμήμα που υπηρετεί. Παρότι μετατίθεται βιαστικά στο Τμήμα Ηθών, είναι αποφασισμένη να συνεχίσει την έρευνα της υπόθεσης μέχρι την τελική φάση της. Παίρνει άδεια και προσλαμβάνεται ως τραγουδίστρια στο νυχτερινό κέντρο που διατηρεί ο βασικός ύποπτος, όπου και ανακαλύπτει, ένα δίκτυο διακίνησης όπλων και λευκής σαρκός…

## Παραπομπές


Κατηγορία:Ταινίες του 1979
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες γυρισμένες στην Ιταλία
Το μυστήριο της Μαύρης Γάτας

***Το μυστήριο της Μαύρης Γάτας*** (πρωτότυπος Ιταλικός τίτλος: *Il tuo vizio è una stanza chiusa e solo io ne ho la chiave*) είναι κινηματογραφική ταινία ιταλικής παραγωγής, έτους 1972, θρίλερ, διάρκειας 93 λεπτών.

## Υπόθεση
Ο Ολιβιέρο είναι ένας άλλοτε σπουδαίος συγγραφέας, ο οποίος έχει χάσει την έμπνευσή του, και ζει σε ένα κτήμα με τη σύζυγό του, ενώ η νεκρή μητέρα του εξουσιάζει την ύπαρξή του και τη φαντασία του. Ταυτόχρονα έχει σχέσεις με μια παλιά μαθήτριά του, και τη νέγρα υπηρέτρια του σπιτιού τους. Όταν η πρώην μαθήτριά του βρίσκεται δολοφονημένη η αστυνομία τον θεωρεί ως υπ’ αριθμόν ένα ύποπτο. Τα πράγματα γίνονται ακόμα πιο περίπλοκα όταν η νέα, όμορφη και γεμάτη αυτοπεποίθηση ανιψιά του, η Φλοριάνα, έρχεται να εγκατασταθεί μαζί τους. Μέσα σε όλα αυτά έναν περίεργο ρόλο παίζει η μαύρη γάτα του Ολιβιέρο, την οποία αντιπαθεί τρομερά η σύζυγος του Ιρένε.

## Συντελεστές
Πρωταγωνιστούν: Έντβιτζε Φένεκ, Anita Strindberg, Luigi Pistilli, Ivan Rassimov, Franco Nebbia, Riccardo Salvino, Angela La Vorgna

Σενάριο: Adriano Bolzoni, Ernesto Gastaldi, Sauro Scavolini

Σκηνοθεσία:Σέρτζιο Μαρτίνο

## Παραπομπές


Κατηγορία:Ταινίες του 1972
Κατηγορία:Ιταλικές ταινίες της δεκαετίας 1970
Κατηγορία:Ιταλόφωνες ταινίες
Κατηγορία:Giallo ταινίες
Κατηγορία:Ταινίες σχετικά με γάτες
Η δασκάλα πάει στο σπίτι

***Η δασκάλα πάει στο σπίτι*** (Πρωτότυπος τίτλος: *L’Insegnante Viene a Casa*) είναι Ιταλική ταινία της Κομέντια σέξι αλ'ιταλιάνα του 1978 σε σκηνοθεσία Μικέλε Μάσιμο Ταραντίνι και σενάριο των Φραντσέσκο Μιλίτσια, Λουτσιάνο Μαρτίνο, Μαρίνο Ονοράτι, Ζαν Λουί και του σκηνοθέτη. Πρωταγωνιστούν οι Έντβιτζε Φένεκ, Ρέντσο Μοντανιάνι, Αλβάρο Βιτάλι, Μάρκο Τζελαρντίνι, Κάρλο Σπόζιτο, Γκιζέλα Σόφιο και Κλάρα Κολόσιμο.

Η υπόθεση της ταινίας επικεντρώνεται σε μια γοητευτική δασκάλα που ελπίζοντας να βλέπει τον επαρχιώτη εραστή της πιο συχνά αποφασίζει να μετακομίσει σ’ ένα διαμέρισμα κοντά στο σπίτι του. Έλα, όμως, που εκείνος ξέχασε να της πει ότι είναι παντρεμένος και τώρα η όμορφη δασκάλα τον συναντά ακόμα λιγότερο από πριν. Ευτυχώς δίπλα από το καινούργιο της διαμέρισμα μένει ένας χαριτωμένος νεαρός.
## Παραπομπές

## Εξωτερικοί σύνδεσμοι
*

Κατηγορία:Ταινίες του 1978
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Γαλλικές ταινίες της δεκαετίας 1970
Κατηγορία:Κομέντια σέξι αλ'ιταλιάνα
Γυμνά τα θύματα... Μανιακός ο Δολοφόνος

Ταινία Ιταλικής παραγωγής, έτους 1975, θρίλερ, διάρκειας 98 λεπτών (πρωτότυπος ιταλικός τίτλος: *Nude per l'Αssassino*).

## Υπόθεση
Όταν μια νεαρή κοπέλα, μοντέλο μόδας, πεθαίνει κατά τη διάρκεια μιας άμβλωσης, μια σειρά δολοφονιών αρχίζει, με πρώτο θύμα τον γιατρό της. Τα επόμενα θύματα συνδέονται με το πρακτορείο μοντέλων «Albatross» που εργαζόταν η κοπέλα, το οποίο διευθύνει μια σκληρή και ζηλότυπη, αμφίφυλη γυναίκα, η Gisella, που είναι παντρεμένη με έναν άξεστο και σεξομανή άντρα. Ύποπτος είναι ο Carlo, ένας playboy, φωτογράφος στο επάγγελμα, που σαν χαρακτήρας είναι θερμόαιμος και αρνείται να μοιραστεί τις πληροφορίες του με την Αστυνομία. Γίνεται  εραστής της Magda (Edwige Fenech), μιας ελκυστικής φωτογράφου του πρακτορείου, που βρίσκεται κι αυτή σε κίνδυνο. Ο δολοφόνος φορά μαύρη στολή και κράνος μοτοσικλέτας. Άραγε θα ανακαλύψει κανείς την ταυτότητα του δολοφόνου πριν πεθάνουν όλα τα μέλη του πρακτορείου; 
## Συντελεστές
Πρωταγωνιστούν: Έντβιτζε Φένεκ, Nino Castelnuovo, Femi Benussi, Solvi Stubing, Amanda, Franco Diogene, Franco Diogene

Σενάριο: Andrea Bianchi, Massimo Felisatti 

Σκηνοθεσία: Andrea Bianchi

## Παραπομπές


Κατηγορία:Ταινίες του 1975
Κατηγορία:Ιταλικές ταινίες της δεκαετίας 1970
Κατηγορία:Ιταλόφωνες ταινίες
Κατηγορία:Giallo ταινίες
Κατηγορία:Ιταλικές θρίλερ ταινίες
Κατηγορία:Ταινίες σε σκηνοθεσία Αντρέα Μπιάνκι
Η Φωλιά με τις Τρελές

Η ταινία με τίτλο **Η Φωλιά με τις Τρελές**, είναι παραγωγής Δυτικής Γερμανίας, έτους 1969 και κωμωδία (Πρωτότυπος Ιταλικός τίτλος: *Desideri Voglie Pazze di Tre Insaziabili Ragazze*).

## Υπόθεση
Ένας Συνταγματάρχης (Sieghardt Rupp) και ένας Κόμης (Ernst Stankovski) που κατοικούν σε αντίθετες πτέρυγες του ίδιου κάστρου, βάζουν ένα παράξενο στοίχημα: ποιος θα είναι ο πρώτος που θα ρίξει στο κρεβάτι μια από τις «παρθένες» υπηρέτριες. Ο νικητής θα γίνει και κάτοχος του κάστρου! Προκειμένου να επικεντρωθεί στον στόχο του αυτόν, ο Συνταγματάρχης αγνοεί την πανέμορφη αρραβωνιαστικιά του (Edwige Fenech). Όμως αυτή δεν μένει με σταυρωμένα τα χέρια. Σύντομα βρίσκει έναν Υπολοχαγό που τραβάει την προσοχή της. Τελικά, η καπάτσα θεία των δύο υπηρετριών αναλαμβάνει δράση και επηρεάζει την έκβαση των πραγμάτων, προκειμένου να αποκαταστήσει τις ανιψιές της! Η εν λόγω ταινία γυρίστηκε παράλληλα με την ταινία Piacere di Donna, και περιλαμβάνονται πολλές κοινές σκηνές και στις δύο ταινίες. Εναλλακτικοί τίτλοι: Im Schloß der wilden Triebe, Alle Kätzchen naschen gern (Γερμανία), The Sweet Pussycats (Η.Π.Α.).
## Συντελεστές
Πρωταγωνιστούν: Έντβιτζε Φένεκ, Sieghardt Rupp, Ernst Stankovski, Angelica Ott, Barbara Capell, Helen Vita 

Σενάριο: Günther Heller, Kurt Nachmann 

Σκηνοθεσία: Jozef Zachar
## Παραπομπές

## Εξωτερικοί σύνδεσμοι
*

Κατηγορία:Ταινίες του 1969
Κατηγορία:Γερμανικές κωμικές ταινίες
Κατηγορία:Γερμανόφωνες ταινίες
Κλας Γιόρεν Άντερσον

Ο **Κλας Γιόρεν Άντερσον** (**Claes Göran Andersson,** 1951) είναι Σουηδός καθηγητής στο Ελβετικό Ομοσπονδιακό Ινστιτούτο Τεχνολογίας στη Ζυρίχη, Ελβετία. Έχει τον τίτλο του Καθηγητή Συστημάτων Ηλεκτρικής Ενέργειας στο τμήμα Τεχνολογίας της Πληροφορικής και Ηλεκτρολόγων Μηχανικών από το 2000.

## Σύντομο Βιογραφικό
Ο Γιόρεν Άντερσον πήρε το μάστερ του στη φυσική το 1975 από το Πανεπιστήμιο του Λουντ στη Σουηδία. Έπειτα, πήρε το διδακτορικό του στην εφαρμοσμένη φυσική από το ίδιο πανεπιστήμιο το 1980, με θέμα τη θεωρία της περιστροφόμενης διεγέρσης σε πυρήνες  . Μετά το διδακτορικό του εργάστηκε στην εταιρία ASEA, τώρα ABB, στο τμήμα Υψηλής Τάσης Συνεχούς Ρεύματος από το 1980 μέχρι το 1985. Το 1985 μέχρι 1986, έγινε Διευθυντής του τμήματος Μηχανικής Συστημάτων και ασχολήθηκε ερευνητικά με θέματα δυναμικής συστημάτων και ελέγχου, με έμφαση στα συστήματα Υψηλής Τάσης Συνεχούς Ρεύματος.Ακολούθως, το 1986 μέχρι 2000 ήταν καθηγητής στο Royal Institute of Technology της Στοκχόλμης στη Σουηδία. Τη περίοδο αυτή ήταν επικεφαλής του Ινστιτούτου Συστημάτων Ηλεκτρικής Ενέργειας. Τα κυρία ενδιαφέροντα του ήταν στη περιοχή δυναμικής ευστάθειας. Το 2000 μετακόμισε στην Ελβετία όπου και έγινε καθηγητής στο στο Ελβετικό Ομοσπονδιακό Ινστιτούτο Τεχνολογίας, όπου και είναι επικεφαλής του Εργαστηρίου Συστημάτων Ηλεκτρικής Ισχύος.

Ο Γιόρεν Άντερσον είναι νυμφευμένος με την Άννε από το 1975 και έχουν μαζί τρία παιδιά.

## Επιλεγμένα Βραβεία
Έχει λάβει πολλά βραβεία, μεταξύ οποίων το "IEEE PES Outstanding Power Educator Award" (2007) και το "George Montefiore International Award" (2010)

Ο Γιόρεν Άντερσον είναι επίσης μέλος της Σουηδικής Βασιλικής Ακαδημίας Επιστημών (1994), "Fellow" του IEEE (1997), μέλος της Ελβετικής Ακαδημίας Επιστημών Μηχανικής (2015) και μέλος της Εθνικής Ακαδημίας Μηχανικών, ΗΠΑ (2016).

## Παραπομπές


## Εξωτερικοί σύνδεσμοι
* Προσωπική ιστοσελίδα 
* Ιστοσελίδα Εργαστηρίου Συστημάτων Ηλεκτρικής Ενέργειας

Κατηγορία:Σουηδοί μηχανικοί
Τριαζάνιο

Το **τριαζάνιο** (αγγλικά *triazane*) είναι ανόργανη χημική ένωση, που περιέχει άζωτο και υδρογόνο, με μοριακό τύπο **N<sub>3</sub>H<sub>5</sub>,** αλλά χρησιμοποιείται και ο ημισυντακτικός τύπος **NH<sub>2</sub>ΝΗNH<sub>2</sub>**. Το τριαζάνιο είναι το τρίτο απλούστερο μέλος της ομόλογης σειράς των άκυκλων αζανίων. Τα δυο απλούστερα μέλη είναι η αμμωνία και η υδραζίνη. Μπορεί να συνθεθεί από την τελευταία, αλλά είναι ασταθής και δεν μπορεί να απομονωθεί σε μορφή ελεύθερης ένωσης, αλλά μόνο σε μορφή αλάτων του, όπως το θειικό τριαζανώνιο [(N3H6)2SO4] ή το χλωριούχο τριαζανώνιο (N3H5·HCl):'''

\mathrm{NH_2NH_2 + NH_4Cl \xrightarrow{} N_3H_5\cdot HCl}

Σε περίπτωση απόπειρας μετατροπής των αλάτων του σε ελεύθερη ένωση διασπάται άμεσα σε υδραζίνη και αμμωνία. Το τριαζάνιο συνθέθηκε για πρώτη φορά ως συναρμοτής σε σύμπλοκο δικατιόντων διαργύρου Ag22+. Πιο συγκεκριμένα, στην ένωση τρι(μ2-τριαζανο-κ2N1,N3)διάργυρος(2+) {[Ag2(N3H5]3}]2+}. Εκτός από τη «μητρική» ένωση, ο όρος «τριαζάνιο» επεκτείνεται επίσης σε μια σειρά «θυγατρικών» (δηλαδή παραγώγων) ανόργανων και οργανικών ενώσεων που περιέχουν τον τριαζανικό σκελετό, δηλαδή έχουν γενικό τύπο N3R5, όπου τα όχι απαραίτητα ίδια R υδρογόνο, αλογόνο ή μονοσθενείς ρίζες. Επίσης, δύο ή και τρία R, μπορούν να αντικατασταθούν από δισθενείς ή και τρισθενείς ρίζες, σχηματίζοντας έτσι πιθανώς ετεροκυκλικά τριαζάνια. Ένα αξιοσημείωτο θυγατρικό τριαζάνιο είναι η 1-μεθυλο-1-νιτρoζυδραζίνη, που παράγεται από μη διαλυτή μεθυλυδραζίνη (CH3NHNH2) και ένα νιτροαλκάνιο (RCH2NO2), συμπαράγοντας μια αλδεΰδη:

\mathrm{CH_3NHNH_2 + RNO_2 \xrightarrow{} CH_3N(NO)NH_2 + RCHO}


Η χημικά καθαρή 1-μεθυλο-1-νιτρoζυδραζίνη, στις συνηθισμένες συνθήκες, είναι άχρωμο στερεό, ευαίσθητο στην κρούση, αλλά όχι και στην τριβή, με κανονική θερμοκρασία τήξης 45&nbsp;°C και θερμοκρασία διάσπασης 121&nbsp;°C. Σε σύγκριση με το 2,4,6-τρινιτροτολουόλιο, η ένωση αυτή (1-μεθυλο-1-νιτρoζυδραζίνη) είναι πιο ευαίσθητη στην κρούση, αλλά λιγότερο ευαίσθητη στην τριβή.

## Παραπομπές και σημειώσεις


Κατηγορία:Υδρίδια
Κατηγορία:Αζάνια
Κατηγορία:Ασταθείς ενώσεις
Κατηγορία:Μητρικές ενώσεις
Κατηγορία:Ανόργανες ενώσεις του αζώτου
Ντέιβιντ Όγκντεν Στιρς

Ο **Ντέιβιντ Όγκντεν Στιρς** (αγγλικά: *David Ogden Stiers*, 31 Οκτωβρίου 1942 - 3 Μαρτίου 2018 ) ήταν  Αμερικανός ηθοποιός, ηθοποιός μεταγλωττίσεων και μουσικός. Γεννήθηκε στην Πιόρια του Ιλινόι και ήταν γιος της Μάργκαρετ Ελίζαμπεθ και του Κένεθ Τρούμαν Στιρς. Φοίτησε στο σχολείο *Urbana High School*, την ίδια εποχή με τον Αμερικανό κριτικό κινηματογράφου, Ρότζερ Ίμπερτ. Αργότερα μετακόμισε στο Όρεγκον, όπου φοίτησε στο  *North Eugene High School*, ενώ παρακολούθησε και μαθήματα στο Πανεπιστήμιο του Όρεγκον.

Την πρώτη του εμφάνιση στο Μπρόντγουεϊ την έκανε στο έργο *[[The Magic Show]]*, το 1974. Επίσης εμφανίστηκε στο πρώτο επεισόδιο της αμερικανικής τηλεοπτικής σειράς *[[Οι Άγγελοι του Τσάρλι]]*. Το 1977 έπαιξε στη σειρά *[[M*A*S*Η (τηλεοπτική σειρά)|M*A*S*H]]*, όπου εκεί έλαβε αρκετή φήμη, και προτάθηκε δις για το βραβείο Emmy. Ωστόσο, έχει δώσει και τη φωνή του σε πολλές ταινίες αλλά και στην τηλεόραση. Η πρώτη του εμφάνιση ως ηθοποιός φωνής ήταν στην ταινία του Τζορτζ Λούκας *[[THX 1138]]*. Ενώ έκανε και μερικές φωνές σε ταινίες της Disney, μεταξύ των οποίων, τα *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, *[[Ποκαχόντας (ταινία, 1995)|Ποκαχόντας]]*, *[[Η Παναγία των Παρισίων (ταινία, 1996)|Η Παναγία των Παρισίων]]*, και *[[Η Χαμένη Ατλαντίδα]]*. Στον κινηματογράφο, ερμήνευσε τον μάγο Βόλταν που υπνωτίζει τον Γούντι Άλεν και την Έλεν Χαντ στην ταινία του 2001 *[[Η κατάρα του πράσινου σκορπιού]]*.

Ο Στιρς ήταν συνεργαζόμενος μαέστρος με τη Συμφωνική Ορχήστρα του Νιούπορτ αλλά και το Μουσικό Φεστιβάλ Ernest Bloch. Έχει διευθύνει πάνω από 70 ορχήστρες ανά τον κόσμο.

Πέθανε τον Μάρτιο του 2018 από καρκίνο στη χοληδόχο κύστη.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί μουσικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Μπελ (Disney)

Η **Μπελ** (αγγλικά: Belle) είναι φανταστικός χαρακτήρας, που εμφανίζεται για πρώτη φορά στην ταινία της Walt Disney Pictures, *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, καθώς επίσης και στις επόμενες σίκουελ-spin-off ταινίες της εταιρείας, που κυκλοφόρησαν απευθείας σε βίντεο.  Ο χαρακτήρας αποδίδεται φωνητικά από την τραγουδίστρια και ηθοποιό Πέιτζ Ο'Χάρα, η οποία αντικαταστάθηκε το 2011, από την Τζούλι Νάθασνον, επειδή είχε αλλάξει σημαντικά η φωνή της. Η Μπελ είναι η βιβλιόφιλη κόρη του εκκεντρικού εφευρέτη Μορίς, και η οποία γίνεται θέμα συζήτησης στο χωριό, όπου μένει, για τις μη-κομφορμιστικές ιδέες της, ενώ ψάχνει και για περιπέτειες, θέλοντας να ξεφύγει από τον τρόπο ζωής του χωριού. Όταν ο πατέρας της φυλακίζεται από το Τέρας, τότε αυτή τον βρίσκει και προτείνει στο Τέρας να κρατήσει αυτήν αντί για τον πατέρα της. Παραδόξως, όμως, θα αγαπηθούν οι δυο τους.

## Παραπομπές


## Εξωτερικοί σύνδεσμοι

*Belle at Disney.com

Κατηγορία:Disney (χαρακτήρες κινουμένων σχεδίων)
Κατηγορία:Πριγκίπισσες της Disney
Κατηγορία:Χαρακτήρες Kingdom Hearts
Κάρολος της Καλαβρίας

:*Να μη συγχέεται με τον [[Κάρολος των Βουρβόνων-Δύο Σικελιών (1938-2015)|Κάρλο της Καλαβρίας]] (1938-2015), επίσης δούκα.*

Ο **Κάρολος των Καπετιδών-Ανζού** (*Carlo d'Angiò*, 1298 - 9 Νοεμβρίου 1328) από τον Οίκο των Καπετιδών-Ανζού ήταν δούκας της Καλαβρίας.

## Βιογραφία
Ήταν γιος του Ροβέρτου βασιλιά της Νάπολης και της Γιολάντας του Οίκου της Βαρκελώνης.

Ο πατέρας του ήταν γιος του Καρόλου Β΄ βασιλιά της Νάπολης και της Μαρίας των Άρπαντ, ενώ η μητέρα του ήταν κόρη του Πέτρου Γ΄ βασιλιά της Αραγωνίας και της Κωνσταντίας των Χοενστάουφεν βασίλισσας της Σικελίας(-Νάπολης).

Λίγα είναι γνωστά για τη νεανική του ζωή: μπορούμε να υποθέσουμε ότι έζησε στην αυλή του πάππου του Καρόλου Β΄. Όταν το 1309 ο Κάρολος Β΄ απεβίωσε και τον διαδέχθηκε ο Ροβέρτος ως βασιλιάς της Νάπολης, απονεμήθηκε στον Κάρολο ο τίτλος του δούκα της Καλαβρίας και ορίστηκε γενικός διοικητής του βασιλείου. Ο πατέρας του ήθελε να τον θέσει αρχηγό της στρατιωτικής βοήθειας, που έστειλε στους Φλωρεντιανούς, αλλά τελικά πήγε ο θείος του Πέτρος η *Καταιγίδα* και ο εξάδελφός του Κάρολος πρίγκιπας του Τάραντα, οι οποίοι σκοτώθηκαν στη μάχη του Μοντεκατίνι με τους Πισάτες το 1315.

Τελικά το 1325 οι Φλωρεντίνοι νίκησαν με τη βοήθεια του κοντοτιέρου Καστρούτσιο στο Αλτοπάσιο και έθεσαν τον Κάρολο κύριο της πόλης αυτής. Ο Κάρολος προσπάθησε να ανακαταλάβει τη Σικελία από τον εξάδελφό του Φρειδερίκο Γ΄ βασιλιά της νήσου, έστειλε μάλιστα και τον Γκωτιέ ΣΤ΄ του Μπριέν εκεί, αλλά χωρίς επιτυχία. Το Μάρτιο του 1328 γεννήθηκε η πρώτη κόρη του Ιωάννα. Όταν ο Κάρολος απεβίωσε το Νοέμβριο του 1328, λίγο μετά, το Μάιο του 1329 γεννήθηκε η δεύτερη κόρη του Μαρία. Το 1343 απεβίωσε ο πατέρας του και τον διαδέχθηκε η πρώτη κόρη τού Καρόλου, η Ιωάννα Α΄ της Νάπολης.

## Οικογένεια
Νυμφεύτηκε το 1316 την Αικατερίνη των Αψβούργων, κόρη του Αλβέρτου Α΄ της Γερμανίας· δεν απέκτησαν απογόνους.

Το 1323 απεβίωσε η Αικατερίνη και ο Κάρολος νυμφεύτηκε για δεύτερη φορά με τη Μαρία των Βαλουά, κόρη του Καρόλου κόμη του Βαλουά και είχε τέκνα:
* Ιωάννα Α΄ 1328-1382, βασίλισσα της Νάπολης (1343-1382). Παντρεύτηκε 1. τον γιο του εξαδέλφου της Ανδρέα των Καπετιδών-Ανζού-Ουγγαρίας δούκα τη Καλαβρίας, 2. τον εξάδελφο του πατέρα της Λουδοβίκο των Καπετιδών-Ανζού πρίγκιπα του Τάραντα, 3. τον Ιάκωβο Δ΄ της Μαγιόρκας, από τον Οίκο της Βαρκελώνης και 4. τον Όθωνα των Γουέλφων, δούκα του Μπράουνσβαϊγκ-Γκρούμπενχαγκεν.
* Κάρολος-Μαρτέλος 1327, απεβ. νήπιο.
* Μαρία 1329-1366, παντρεύτηκε 1. τον εξάδελφο του πατέρα της Κάρολο των Καπετιδών-Ανζού δούκα του Δυρραχίου, 2. τον Ροβέρτο των Μπω, κόμη του Αβελίνο και 3. τον εξάδελφο του πατέρα της Φίλιππο Β΄ των Καπετιδών-Ανζού πρίγκιπα του Τάραντα.

## Πρόγονοι


## Πηγές
* Cawley, Charles, Medieval Lands Project, Foundation for Medieval Genealogy, retrieved August 2012
* History of Florence, Niccolò Machiavelli

## Παραπομπές σε πηγές


Κατηγορία:Δούκες της Καλαβρίας
Κατηγορία:Οίκος των Ανζού - Νάπολης